የአስመራን መንግስት በመሸሽ ወደ ኢትዮጵያ የሚገቡ ኤርትራውያን ቁጥር እየጨመረ ነው
 በኤርትራ ያለውን ስርዓት በመሸሽ ወደ ኢትዮጵያ የሚገቡ ኤርትራውያን ቁጥር ከጊዜ ወደ ጊዜ እየጨመረ መምጣቱን የመንግስታቱ ድርጅት አስታወቀ።እንደ ድርጅቱ ገለፃ በቀን ከ200 በላይ ስድተኞች አደገኛ የሆነው የሁለቱን አገራት ድንበር አቋርጠው ወደ ኢትዮጵያ ግዛት ይገባሉ።በየቀኑ የሚሰደዱ ዜጎች ቁጥር ካሳለፍነው መስከረም ወር አንስቶ እየጨመረ መምጣቱን የገለፀው ዘገባው ባለፉት ሁለት ወራት ከ 3 ሺህ 500 በላይ ኤርትራውያን ወደ ሰሜናዊ የሀገሪቱ ክፍል መግባታቸውን ጠቅሷል።ይህም ወደ ኢትዮጵያ የገቡትን ስደተኞች ቁጥር 104 ሺህ አድርሶታል።በሺዎች የሚቆጠሩ ዜጎች የኢሳያስ አፈወርቂን ጨቋኝ ስርአት በመሸሽ ወደ ተለያዩ የአፍሪካ ቀንድ ሀገራት እንዲሁም ወደ አውሮፓ ሀገራት ተሰደዋል።(ኤፍ.ቢ.ሲ.)